open-index/open-wikipedia-markdown huggingface dataset:
குன்னிமரக் கருப்பண்ணசாமி கோவில்

**குன்னிமரக் கருப்பண்ணசாமி கோவில்** என்பது  நாமக்கல் - திருச்சி சாலையில் 12 கி.மீ. தொலைவில் நாமக்கல் மாவட்ட எல்லையருகில் அமைந்துள்ள வலையப்பட்டி எனும் கிராமத்தில் அமைந்துள்ளது. இது படர்ந்த வெளியில் அமைந்துள்ள ஒரு சமுதாயக் கோவில் ஆகும்.

## தலவரலாறு
thumb|250px|குன்னிமரத்தான் ஆலய தோற்றம்
குறைந்த பட்சம் 500 முதல் 600 வருடங்கள் பழைமையானது. கோவில் மூலவர் கருப்பண்ணசாமி ஒரு காலத்தில் குன்னிமரத்தடியில் சுயம்புவாக தோன்றியதாக நம்பப்படுகிறது. சுமார் 150 அல்லது 200 வருடங்களுக்கு முன்பு வலையப்பட்டி பகுதியில் வாழ்ந்த உழவர்கள் தங்கள் நிலத்தில் விளைந்த நெற்கதிர்களை அடித்துப் பிரிப்பதற்காக அங்கிருந்த பயனற்ற நிலம் ஒன்றை விவசாய வேலைகள் செய்வதற்கு சுத்தப்படுத்தினார்கள். சுற்றி நட்டிருந்த மரங்களை வெட்ட முயன்ற போது குன்னி மரம் ஒன்றிலிருந்து இரத்தம் பீரிட்டு வருவது கண்டு அதிர்ந்தார்கள். அவர்கள் முன்பு கருப்பண்ணசாமி தெய்வம் தோன்றி தனக்கு கோவில் கட்டி வழிபட்டால் அவர்கள் வளம்பெற்று திகழ வேண்டியது வழங்குவேன் எனக்கூறி மறைந்தார்.

அவ்வூர் பொதுமக்கள் ஒன்று கூடி கருப்பண்ணசாமிக்கு கோவில் எழுப்பினார்கள். குன்னிமரத்தினடியிலிருந்து தோன்றிய சுயம்பு மூர்த்தி என்பதால் குன்னிமரக் கருப்பண்ணசாமி என்று மூலவருக்கு பெயர் வழங்கலாயிற்று. தற்போது இக்கோவிலில் மூலவருக்கு தினசரி மூன்று கால பூசை நடைபெறுகிறது.

## நேர்த்திக்கடன்கள்

thumb|250px|நேர்த்திக் கடனுக்காக தொங்கவிடப்பட்டுள்ள கோழிகள்

இக்கோவிலில் நேர்த்திக்கடன்கள் செலுத்துவது மற்ற கோவில்களைவிட வேறுபட்டது. கோழிகளை உயிருடன் தலைகீழாக கட்டித் தொங்கவிடுவது அதிலொன்றாகும். 

வெண்கல மணிகள் கட்டுவது, வேல் சூலங்களை நடுவது என பல நேர்த்திக்கடன்கள் உண்டு.

கருப்பண்ணசாமி குடிபழக்கத்திற்கு அடிமையானவர்களை இக்கொடிய பழக்கத்திலிருந்து விடுவிப்பதாக நம்பப்படுகிறது. கையில் கருப்பண்ணசாமி கயிற்றைக் கட்டிக்கொண்டவர் மது அருந்துவதில்லை எனும் நம்பிக்கை உள்ளது.

## துணை தெய்வம்
செல்லாண்டியம்மன் இங்கு துணை தெய்வம்.

## திருவிழா
ஆடி மாதம் இக்கோவிலில் திருவிழா களைகட்டுகிறது
## மேலும் பார்க்க
கருப்பசாமி

## உசாத்துணை

பகுப்பு:நாட்டார் தெய்வக் கோயில்கள்
பகுப்பு:நாமக்கல் மாவட்டத்திலுள்ள கிராமக் கோயில்கள்
அரத்தாள்

**அரத்தாள்** அல்லது **மண் கடதாசி**(Sand Paper) என்பது உரோஞ்சும் தன்மை கொண்ட  கரடுமுரடான துணிக்கைகள் ஒட்டப்பட்ட கடினமான கடதாசி ஆகும். இது மரம், சீமெந்து சாந்தினாலான கட்டடம், உலோகங்கள் முதலானவற்றின் மேற்பரப்புகளை ஒப்பமாக்குதல் மற்றும் மேற்பரப்புகளில் படிந்துள்ள அழுக்குகளை அகற்றுதல் முதலானவற்றில் பயன்படுகின்றது.

## மேற்கோள்கள்

பகுப்பு:கட்டிடப் பொருட்கள்
பகுப்பு:மரவேலைக் கருவிகள்
பகுப்பு:கையாற்றல் கருவிகள்
1882 சேலம் கலவரம்

**1882 சேலம் கலவரம்** என்பது தமிழ்நாட்டில் சேலம் நகரில் 1882 ஆம் ஆண்டு இந்துக்களுக்கும் முஸ்லிம்களுக்கும் இடையே ஏற்பட்ட மோதல்களைக் குறிக்கிறது. 

நகரின் செவ்வாய்ப்பேட்டைப் பகுதியில் இந்து சமய ஊர்வலம் செல்லும் வழியில் ஒரு மசூதி கட்டப்படுவதற்கு இந்துக்கள் எதிர்ப்புத் தெரிவித்ததே இக்கலவரத்தின் மூல காரணமென நம்பப்படுகிறது. மசூதி கட்டப்பட்டபின்பு அவ்வழியில் ஊர்வலமாகச் செல்ல இந்துக்கள் முயன்றதால் மோதல் ஏற்பட்டது. ஆகஸ்ட் 1882 இல் நிலை கட்டுக்கடங்காமல் போனது. மூன்று நாட்களுக்கு சென்னை மாகாணத்தின் பிரித்தானிய அதிகாரிகள் நகரின் கட்டுப்பாட்டை இழந்தனர். மசூதி இடிக்கப்பட்டதுடன் இரு தரப்பிலும் பலர் கொல்லப்பட்டனர். அமைதி திரும்பியபின்னர் காலனிய அரசு கலவரத்துக்குக் காரணமானவர்கள் என பலரை அடையாளம் கண்டு கைது செய்தது. வழக்கு விசாரணை விரைவாக முடித்து அவர்களை அந்தமான் சிற்றறைச் சிறையில் அடைத்தது. இந்திய தேசியவாதிகளே கலவரத்தைத் தூண்டி விட்டனர் என்று குற்றம் சாட்டியது. மாகாண நிருவாகத்தின் செயல்பாடு பாரபட்சமானதென தேசியவாதிகளும், *[[த இந்து]]* நாளிதழும் குற்றம் சாட்டினர். கைது செய்யப்பட்டவர்களில் ஒருவரான சேலம் விஜயராகவாச்சாரியார் தான் குற்றமற்றவர் என நிறுவி விடுதலை பெற்றார். மாகாண நிருவாகத்திடமிருந்து நட்ட ஈடும் பெற்றார்.

## மேற்கோள்கள்

பகுப்பு:சென்னை மாகாணம்
பகுப்பு:1882 நிகழ்வுகள்
பகுப்பு:சேலம் நிகழ்வுகள்
பகுப்பு:தமிழ்நாட்டு சமூக வரலாறு
பகுப்பு:தமிழ்நாட்டில் கலவரங்கள்
.ஆர்க்

**.ஆர்க்** (org) என்பது இணையத்தில் பயன்படும் பொது உயர் ஆள்களப் பெயராகும். இது **org**anization என்ற ஆங்கிலச் சொல்லின் குறுக்கம்.

இது இணையத்தில் அதிகம் தேடப்படும் ஆள்களப்பெயர்களுள் ஒன்று. இது com, edu, gov, mil and net, போன்ற ஆட்களங்களுடன் 1985இல் உருவாக்கப்பட்டது.

## மேற்கோள்கள்

## வெளி இணைப்புகள்
* சைவம். ஆர்க் தளம்

பகுப்பு:இணைய ஆட்களங்கள்
ஆதித்யா (நடிகர்)

**ஆதித்யா** (,பிறப்பு ஏப்ரல் 6 , 1974), இவர் தமிழ், தெலுங்கு மற்றும் மலையாள திரைப்பட நடிகராவார்.

## நடித்த திரைப்படங்கள்

2016                 எலி

## மேற்கோள்கள்

## வெளி இணைப்புகள்
*
*

பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:மலையாள மக்கள்
பகுப்பு:இந்திய இறைமறுப்பாளர்கள்
பகுப்பு:சென்னை நடிகர்கள்
சிட்டி பாபு (நடிகர்)

**சிட்டி பாபு** (; இயற்பெயர் **ஷாஜாத் அதீப்**, 1964 - 8 நவம்பர் 2013) என்பவர் இந்திய சினிமா நகைச்சுவை நடிகரும், தொலைக்காட்சி அறிவிப்பாளருமாவார். இவர் தமிழகத் திரைப்படத்துறையின் குறிக்கத்தகு பணியாற்றியுள்ளார். சன் தொலைக்காட்சியின்  *[[அசத்தப் போவது யாரு?]]* என்னும் நகைச்சுவை நிகழ்ச்சியில் நடுவராகவும் இவர் பணியாற்றினார்.

## நடித்த திரைப்படங்கள்

## தொலைக்காட்சி
* அரி கிரி அசெம்பிளி (ஜெயா தொலைக்காட்சி)
* காமடி டைம் (சன் தொலைக்காட்சி)
* அசத்தப்போவது யாரு (சன் தொலைக்காட்சி)

## அடிக்குறிப்புக்கள்

## வெளி இணைப்புகள்
* 

பகுப்பு:தமிழ் நகைச்சுவை நடிகர்கள்
பகுப்பு:1964 பிறப்புகள்
பகுப்பு:2013 இறப்புகள்
சுவேதா திவாரி

** சவேதா திவாரி** (, பிறப்பு: ஒக்டோபர் 4, 1980) இந்திய திரைப்பட மற்றும் தொலைக்காட்சி நடிகையாவார்.

## அடிக்குறிப்புகள்

## வெளியிணைப்புகள்
* Shweta Tiwari's Official Blog 
* 

பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:1980 பிறப்புகள்
பொது நலப் பதிவகம்

**பொது நலப் பதிவகம்** (*Public Interest Registry*) என்பது .ஆர்க் ஆள்களப் பெயரைப் பராமரித்து வரும் ஒரு ஐக்கிய அமெரிக்க இலாப நோக்கற்ற நிறுவனம். 2002ல், இணையச் சங்கம் இந்நிறுவனத்தை உருவாக்கியது. இந்நிறுவனம் பென்சில்வேனியாவில் பதியப்பட்டுள்ளது. 1 சனவரி 2003 அன்று, இந்நிறுவனம் வெரிசைன் நிறுவனத்திடம் இருந்து .ஆர்க் ஆள்களத்தைச் செயற்படுத்தும் பொறுப்பை ஏற்றுக் கொண்டது. இணையச் சங்கத்துடன் உள்ள ஒப்பந்தத்தின் அடிப்படையில், அப்பிலியாசு நிறுவனம் .ஆர்க் ஆள்களப் பெயரின் நுட்பச் செயற்பாடுகளைக் கவனித்து வருகிறது.

## உசாத்துணை

## வெளி இணைப்புகள்
*

பகுப்பு:ஆள்களப் பெயர் முறைமை
பகுப்பு:இணையம்
மண்டைக்காடு பகவதி அம்மன் கோவில்

**மண்டைக்காடு பகவதி அம்மன் கோயில்** என்பது தமிழ்நாட்டின் கன்னியாகுமரி மாவட்டம், கல்குளம் வட்டத்தில், குளச்சலுக்கு கிழக்கில் உள்ள மண்டைக்காடு என்னுமிடத்தில் உள்ள ஓர் அம்மன் கோயில் ஆகும்.

## அமைவிடம்
முற்காலத்தில் நெருக்கமான பனைக்காடாக இருந்த இந்தப் பகுதியில் சுயம்புவாக எழுந்தவள் மண்டைக்காடு பகவதியம்மன். ஆரம்பத்தில் காளிதேவியாக வழிபடப்பட்டவள், பின்னர் கேரள மக்களின் வழக்கப்படி 'பகவதி அம்மன்' என்று அழைக்கப்பட்டாள். 'மந்தைக்காடு' என்ற பெயரே மருவி, 'மண்டைக்காடு' என்று மாறியதாக தல வரலாறு கூறுகின்றது.  நாகர்கோவிலிலிருந்து சுமார் 15 கி.மீ தொலைவில் மண்டைக்காடு எனும் ஊரில்,குளச்சலில் இருந்து மூன்று கி.மீ தொலைவில் இக்கோயில் அமைந்துள்ளது. திங்கள் சந்தை சென்று அங்கிருந்தும் பேருந்தில் செல்லலாம்.

கடல் மட்டத்திலிருந்து சுமார் 64 மீட்டர் உயரத்தில்,  என்ற புவியியல் ஆள்கூறுகள் கொண்டு, மண்டைக்காடு பகவதி அம்மன் கோயில் அமையப் பெற்றுள்ளது.https://geohack.toolforge.org/geohack.php?pagename=%E0%AE%AE%E0%AE%A3%E0%AF%8D%E0%AE%9F%E0%AF%88%E0%AE%95%E0%AF%8D%E0%AE%95%E0%AE%BE%E0%AE%9F%E0%AF%81_%E0%AE%AA%E0%AE%95%E0%AE%B5%E0%AE%A4%E0%AE%BF_%E0%AE%85%E0%AE%AE%E0%AF%8D%E0%AE%AE%E0%AE%A9%E0%AF%8D_%E0%AE%95%E0%AF%8B%E0%AE%B5%E0%AE%BF%E0%AE%B2%E0%AF%8D&params=8.1633_N_77.2799_E_type:landmark_region:IN

## அம்மன்
புற்றில் சந்தன முகத்தோடு காட்சி தருகின்ற புற்றுவடிவ மூலவர் தேவிக்கு முன்பாக வெண்கலச்சிலையாக நின்ற கோலத்திலும், வெள்ளிச்சிலையாக அமர்ந்த கோலத்திலும் பகவதியம்மன் அருள் பாலிக்கிறார். இவ்வளவு பிரம்மாண்டமான புற்று வேறு எங்கும் இல்லை என்றும், இப்புற்றில் இதுவரை எந்த பாம்பும் வசித்ததில்லை என்றும் கூறுகின்றனர். பொதுவாக புற்றுக்கோயிலில் பக்தர்கள் பால் ஊற்றுவதும், முட்டைகளை வைத்து வேண்டுவதும் உண்டு. ஆனால் இங்கு பால் ஊற்றுவதோ, முட்டைகளை உடைப்பதோ கிடையாது. ஆனால் இந்த புற்றுக்கு தினமும அபிஷேகம் நடைபெறுகிறது. பூசாரி ஓர் ஏணி மரத்தை வைத்து அதில் ஏறி அம்மனுக்கு பூமாலைகளைச் சாற்றுகிறார். 

## பெண்களின் சபரிமலை
15 அடி உயரம் வரை வளர்ந்து மேற்கூரையை முட்டிக்கொண்டிருக்கும் நிலையில் அமைந்துள்ள பகவதி அம்மன் இக்கோயிலின் சிறப்பாகும். பெண்கள் 41 நாள்கள் விரதமிருந்து, இருமுடி கட்டி இந்தக் கோயிலுக்கு வருவதால், **பெண்களின் சபரிமலை** என்று சிறப்பித்து அழைக்கப்படுகிறது.  மாசி மாத **கொடை விழா** இந்த ஆலயத்துக்குப் புகழ் சேர்க்கும் ஒரு திருவிழா. பெண்கள் 41 நாள்கள் விரதமிருந்து, இருமுடி சுமந்து, கால்நடையாக இங்கு ஆயிரக்கணக்கான பக்தர்கள் வருவர். அவ்விழாவின்போது பக்தர்கள் கோயிலின் சுற்றுப்புறம் முழுவதும் கூடியிருப்பர். அங்கு பொங்கல் வைத்து அம்மனுக்குப் படைப்பர். பொங்கல் பொங்கி வழியும்போது குலவையிட்டு அம்மனுக்கு நன்றி தெரிவிப்பர். மங்களங்கள் பொங்கச்செய்கின்ற தேவிக்குப் பெண்கள் செய்யும் நன்றிக் காணிக்கையாக இதனைக் கருதுகின்றனர். 

## திருவிழா
அதிகாலை 5 மணி முதல் காலை 10.00 மணி வரையும், மாலை 5.00 மணி முதல் இரவு 8.00 மணி வரையும் கோயில் நடை திறந்திருக்கும்.மாசித்திருவிழா 10 நாள்கள் இங்கு நடைபெறுகிறது. ஒவ்வொரு பௌர்ணமி நாளிலும், ஒவ்வொரு தமிழ் மாத கடைசி செவ்வாய், வெள்ளி ஆகிய நாள்களில் பக்தர்கள் அதிக எண்ணிக்கையில் வருகின்றனர்.  

## மேற்கோள்கள்

## வெளியிணைப்புகள்
* GeoHack - மண்டைக்காடு பகவதி அம்மன் கோயில்
* தமிழ் தோட்டம் 
* விக்கிமேப்பியாவில் கோவில் அமைவிடம்

பகுப்பு:கன்னியாகுமரி மாவட்டத்திலுள்ள அம்மன் கோயில்கள்
டு ஃபூ

**டு ஃபூ** (*Du Fu,* ; 712–770) தாங் வம்ச காலத்தில் வாழ்ந்த ஓர் புகழ்பெற்ற சீன கவிஞர். லி பையுடன் இவரும் சீனத்தின் கவிஞர்களிலேயே சிறந்த கவிஞராகக் கருதப்படுகிறார். தனது நாட்டிற்கு சிறந்த அரசு ஊழியனாகப் பணிபுரிய பேரவா கொண்டிருந்த டு ஃபூவினால் அதற்குத் தக்கவாறு தம்மை மாற்றிக்கொள்ள இயலவில்லை. 755இல் நிகழ்ந்த அன் லூஷன் புரட்சியால் பெரிதும் பாதிக்கப்பட்ட டு ஃபூ தமது கடைசி 15 ஆண்டுகள் தொடர்ந்த குழப்பங்களுடனேயே கழித்தார்.

துவக்கத்தில் பிற கவிஞர்களுக்கு அறியப்படாதிருந்தபோதும் இவரது படைப்புக்கள் சீனத்தின் மற்றும் சப்பானின் இலக்கியப் பண்பாட்டில் பெரும் தாக்கமேற்படுத்தியுள்ளது. இவரது கவிதைகளில் 1500 கவிதைகள் காலத்தினால் அழியாது காக்கப்பட்டுள்ளன. டு ஃபூ *வரலாற்றுக் கவிஞர்* என்றும் *ஞானி-கவிஞர்* என்றும் சீன மக்களிடையே அறியப்படுகிறார். மேற்கத்திய பண்பாட்டினருக்கு சேக்சுபியர்,  மில்டன், வேர்ட்ஸ்வொர்த், ஹியூகோ போன்றோருக்கு இணையாக இவர் அறிமுகப்படுத்தப்படுகிறார்.

## மேற்கோள்கள்


## வெளி இணைப்புகள்
* Tu Fu's poems  included in *300 Selected Tang poems*, translated by Witter Bynner
* Du Fu: Poems A collection of Du Fu's poetry by multiple translators.
* Du Fu in English at *Poems Found in Translation*
* 
* Du Fu's poems organized roughly by date written; shows both simplified and traditional characters

பகுப்பு:712 பிறப்புகள்
பகுப்பு:770 இறப்புகள்
பகுப்பு:சீனக் கவிஞர்கள்
எப். ஸ்காட் பிட்ஸ்ஜெரால்ட்

**பிரான்சிஸ் ஸ்காட் கீ பிட்ஸ்ஜெரால்ட்** (Francis Scott Key Fitzgerald, செப்டம்பர் 24, 1896 – திசம்பர் 21, 1940)  இருபதாம் நூற்றாண்டின் மிகப்பெரும் அமெரிக்க எழுத்தாளர்களில் ஒருவராகக் கருதப்படும்  ஓர் அமெரிக்க எழுத்தாளர். இவரது புதினங்களும் சிறுகதைகளும் *ஜாஸ் காலம்* என்று அவரழைத்த  நவீனத்துவப் பாணியில் அமைந்திருந்தன.  முதலாம் உலகப் போரின்போது ஐரோப்பாவிற்கு இடம் பெயர்ந்த அமெரிக்க எழுத்தாளர்களைக் குறிக்கும் 1920களின் *தொலைந்த தலைமுறை* (Lost Generation) உறுப்பினரும் ஆவார். தமது வாழ்நாளில் *திஸ் சைட் ஆஃப் பாரடைஸ்*, *த பியூட்டிபுல் அண்ட் டாம்(ன்ட்)*, *டெண்டர் இஸ் த நைட்*  மற்றும் அவரது புகழ்பெற்ற *த கிரேட் கேட்ஸ்பி* என்ற நான்கு புதினங்களை எழுதினார்.  அவரது முடிவுறாத புதினம் *த லவ் ஆஃப் த லாஸ்ட் டைகூன்* அவரது மறைவிற்குப் பின்னர் வெளியானது.  இவற்றைத் தவிர பிட்ஸ்ஜெரால்ட் பல சிறுகதைகளையும் எழுதியுள்ளார்.

இவரது புதினங்கள்  *த கிரேட் கேட்ஸ்பி*யும்  *டெண்டர் இஸ் த நைட்*டும் திரைப்படங்களாக எடுக்கப்பட்டன. மேலும் 1937 முதல் 1940 வரையிலான இவரது வாழ்க்கையும் *பிலவ்டு இன்பிடெல்* என்ற திரைப்படமாக தயாரிக்கப்பட்டது.
## மேற்கோள்கள்


## வெளி இணைப்புகள்

* F. Scott Fitzgerald Papers at Princeton University
* F. Scott Fitzgerald Centenary pages—at the University of South Carolina
* Annotated Bibliography—at Scott-Fitzgerald.com
* 
* Works by F Scott Fitzgerald at Project Gutenberg Australia
* 
* 
*  (public domain in Canada)
* Texts and Translations—at narod.ru (**Russian** & English)
* Online catalog of F. Scott Fitzgerald's personal library, online at LibraryThing
*F. Scott Fitzgerald  at C-SPAN's *[[American Writers: A Journey Through History]]*

பகுப்பு:1896 பிறப்புகள்
பகுப்பு:1940 இறப்புகள்
பகுப்பு:ஆங்கில அமெரிக்கர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
அலெக்சாண்டர் டூமா

**அலெக்சாண்டர் டூமா **, {*Alexandre Dumas*, *அலெக்சாண்டர் டூமாஸ்*, , பிறப்பு **டூமா டாவி டெலா பயெற்றி ** () (24 சூலை 1802&nbsp;– 5 திசம்பர் 1870) அவரது சாகசமிக்க வரலாற்றுப் புதினங்களுக்காக உலகெங்கும் படிக்கப்படுகின்ற ஓர் பிரெஞ்சு எழுத்தாளர்  ஆவார்.   *த கௌன்ட் டெ மான்டி கிரிஸ்டோ*, *த திரீ மஸ்கிடீர்ஸ்*, *ட்வென்டி இயர்ஸ் ஆஃப்டர்*, *த வைகௌன்ட் டெ ப்ராக்லோன்* உட்பட  அவரது பல  புதினங்கள் துவக்கத்தில் தொடர்கதைகளாக வெளிவந்தவை.  நாடகங்களும் இதழ்களில் கட்டுரைகளும் ஆசிரியருக்குக் கடிதங்களும் எழுதி வந்தார்.

பிரெஞ்சு பிரபுவிற்கும் ஹைத்திய அடிமைக்கும் பேரனாகப் பிறந்த டூமா இளமையில் வறுமையில் வாடியவர். கல்வி கற்கவும் வழியில்லாது கையில் கிடைத்ததை எல்லாம் படித்து வந்தார். தனது தந்தையின் வீரச்செயல்களை அன்னை மூலம் கேட்டறிந்த டூமாவிற்கு சாகசங்கள் நிறைந்த கற்பனை விரிந்தது. தமது 20வது அகவையில் பாரிசுக்கு இடம் பெயர்ந்து அங்கு அரண்மனையில் பணி புரிந்து வந்தார்.அப்போது தான் இதழ்களுக்கு கதை எழுதத் துவங்கினார். விரைவிலேயே அவரது திறமை வெளிப்பட்டு புகழ்பெறத் துவங்கினார். 
## மேற்கோள்கள்


## வெளி இணைப்புகள்

* 
* Works by Alexandre Dumas at Internet Archive
* 
* Herald Sun: Lost Dumas play discovered
* Lost Dumas novel hits bookshelves
* Dumas' Works: text, concordances and frequency lists
* The Alexandre Dumas père website, with a complete bibliography and notes about many of the works
* Rafferty, Terrence. "All for One", ''The New York Times'', August&nbsp;20, 2006 (a review of the new translation of *The Three Musketeers*, )
* 1866 Caricature of Alexandre Dumas by André Gill
* Alexandre Dumas et compagnie : Freely downloadable works of Alexandre Dumas in PDF format (text mode)
* Alexandre Dumas Collection  at the Harry Ransom Center at the University of Texas at Austin
* Alejandro Dumas Vida y Obras  First Spanish Website about Alexandre Dumas and his works.

பகுப்பு:1802 பிறப்புகள்
பகுப்பு:1870 இறப்புகள்
பகுப்பு:பிரெஞ்சு எழுத்தாளர்கள்
நோ

, அல்லது  - சீன-சப்பானிய மொழியில் திறமை எனப் பொருள்படும் - என்பது சப்பானிய நாட்டிய நாடக வகையாகும்.இது 14வது நூற்றாண்டிலிருந்து நிகழ்த்தப்பட்டு வருகிறது. இதன் சிறப்பியல்புகள் பல கதாபாத்திரங்கள் முகமூடியணிந்து வருவதும் ஆண்களே இருபாலர் வேடங்களையும் தரிப்பதும் ஆகும்.  வழக்கமாக இந்த நாடகங்கள் நாள் முழுவதும் நடக்கும்; தொடர்ந்து ஐந்து நோ நாடகங்கள்,  இடையில் குறுகிய  காலயளவு கொண்ட நகைச்சுவையான கியோகன் நாடகங்களுடன் நடத்தப்படும். இந்நாட்களில் இரண்டு நோ நாடகங்களும் ஊடே ஓர் கியோகன் நாடகத்துணுக்குடன் நடக்கின்றன.

நோ நாடகம் முழுவதுமாக மரபுவழியில் கட்டுப்படுத்தப்பட்டு பழைமையான நாடகங்களே செவ்வியல் இலக்கணம் தவறாது நடத்தப்படுகின்றன. இருப்பினும் இந்த நாடகவகையில்   புது நாடகங்களை எழுதியோ அல்லது இதுவரை போடப்படாத தொன்மையான நோ நாடகங்களை கண்டெடுத்தோ சிலர் புதுமையை அறிமுகப்படுத்துகின்றனர். நோ வகை நாடகக்கூறுகளை பிற நாடக வடிவங்களுடன் கலந்தும் நிகழ்த்தப்பட்டுள்ளது.  
## மேற்கோள்கள்

## நூற்தொகுப்பு
*James R. Brandon (editor).  "Nō and kyōgen in the contemporary world." (foreword by Ricardo D. Trimillos) Honolulu : University of Hawaiʻi Press. 1997.
* Karen Brazell.  *Traditional Japanese Theater: An Anthology of Plays.*  New York: Columbia University Press.  1998.
*  Eric Rath.  *The Ethos of Noh: Actors and Their Art*.  Harvard University Asia Center Press, 2004.
* Royall Tyler (ed. & trans.). *Japanese Nō Dramas.* London: Penguin Books.  1992  
* Arthur Waley. *Noh plays of Japan*. Tuttle Shokai Inc. 2009  

## வெளி இணைப்புகள்

* An Introduction to Noh & Kyogen
* Noh Stories in English  Ohtsuki Noh Theatre Foundation
* Nō Plays -Translations of thirteen Noh plays- Japanese Text Initiative, University of Virginia Library
* Virtual Reality and Virtual Irreality On Noh-Plays and Icons
*
* Page on the variable expressions of Noh masks
* Noh plays Photo Story and Story Paper the-Noh.com : Comprehensive Site on Noh
* "Hachi-No-Ki, A Perspective" 

பகுப்பு:ஜப்பானியப் பண்பாடு
பகுப்பு:நாடக வகைகள்
ஓடியாடல்

**ஓடியாடல்** சிறுவர்களின் விளையாட்டுகளில் ஒன்று. சங்ககால அரசன் கரிகாலனின் புதல்வர்கள் ஓடியாடியது பற்றிய செய்தி உள்ளது. கரிகாலன் காவிரிப்பூம்பட்டினத்தைத் தன் இரண்டாவது தலைநகரமாக மாற்றிக்கொண்டான். அங்குக் கோட்டைக் கொத்தளங்களை அமைத்தான். 

அந்தக் கோட்டைவாயில் பகுதியில் கரிகாலனின் புதல்வர்கள் ஓடியாடினர். 
அவர்கள் தம் கால்களில் கழல்களும், தொடி என்னும் காப்புகளும் அணிந்திருந்தனர். அந்த அணிகலன்கள் பிற வேந்தர் சூடிய பொன்னால் செய்யப்பட்டவையாம்.

ஓடியாடல் விளையாட்டு என்பது அதனைத் தொடல், இதனைத் தொடல், அதில் நிற்றல், இதில் நிற்றல் என வைத்துக்கொண்டு ஓடியாடும் விளையாட்டாகும்.

## இவற்றையும் பார்க்க
*சங்ககால விளையாட்டுகள்

## அடிக்குறிப்பு

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
பகுப்பு:சங்ககால விளையாட்டுகள்
கட்டு (குறிவிளையாட்டு)

கட்டு என்னும் குறிவிளையாட்டு தொன்றுதொட்டு ஆடப்படும் விளையாட்டுகளில் ஒன்று. 

குறி சொல்லும் வேலன் கட்டை வைத்துக் குறி சொன்னதாகத் தொல்காப்பியம் குறிப்பிடுகிறது. 

தலைவன் நினைவால் மனம் மொழி செயல்களில் மாறுபட்டுக் காணப்படுவது இயல்பு. 
இது செவிலிக்குத் தெரியாதபோது குறி பார்ப்பாள். 
வேலன் குறி சொல்லுவான். 
அப்போது அவன் இரண்டு வழிகளைக் கையாளுவான். 

ஓலைக்கட்டில் நூல் செருகச் சொல்லிக் குறி சொல்லுவான். இது ஒரு வழி.

கழங்குக் காய்களை இரண்டு இடங்களில் மாறிமாறிப் போடுவான். 
அடையாளமிட்ட பொற்கழங்கு எந்தப் பக்கம் விழுகிறது என்று பார்த்துக் குறி சொல்லுவான். 
மூன்று இடங்களிலும், நான்கு இடங்களிலும் போட்டு எதில் பொற்கழங்கு விழுகிறது எனப் பார்த்தும் குறி சொல்லுவான். 

இதில் கழங்குக்காய் எந்தப்பக்கம் கட்டுகிறது எனப் பார்க்கப்படும். 

குறி என்பது உண்மையில் ஒரு விளையாட்டு. எதிர்காலத்தில் நிகழப்போவதை அதனால் கணிக்கமுடியாது. ஏதோ ஒரு மன நிம்மதிக்காக விளையாடப்படும் விளையாட்டு.
## இவற்றையும் பார்க்க
:சங்ககால விளையாட்டுகள்
## அடிக்குறிப்பு

பகுப்பு:தமிழர் விளையாட்டுகள்
பகுப்பு:சங்ககால விளையாட்டுகள்
மரப்பாலம்

**மரப்பாலம்** என்பது இலங்கையின் கிழக்கே மட்டக்களப்பு மாவட்டத்தில் அமைந்திருக்கும் சிறிய கிராமம். கிராமத்தின்  நடுவே எ5, பிரதான வீதி ஊடறுக்கிறது. குளம், வயல், காடு, மலை என அனைத்து இயற்கை வளங்களும் நிறைந்த ஒரு கிராமம். ஏறாவூர் பிரதேச செயலாளர் பிரிவுக்கு உட்பட்ட கிராமசேவையாளர் பிரிவு 185 சி. இது மரப்பாலம், சின்னபுல்லுமலை, ராஜபுரம், மாவழியாறு, முல்லுசேனை ஆகிய நான்கு சிறு கிராமங்களை  உள்ளடக்கியதாகும்.

## கல்வி
மரப்பாலம் அரசினர் தமிழ் கலவன் பாடசாலை முதலாம் தரம் தொடக்கம் ஐந்தாம் தரம் வரை இயங்குகிறது.

## தொழில்
இங்குள்ள மக்களில் பெரும்பாலானோர் வேளாண்மையையே தமது பிரதான தொழிலாக செய்கிறார்கள். சிலர் கால்நடை வளர்ப்ப்பிலும் ஈடுபடுகிறார்கள். கிட்டதட்ட 800 ஏக்கர் நிலத்தில் விவசாயம் பண்ணப்படுகிறது.

## ஆலயம்
இங்குள்ள ஆலயத்தின் பெயர் ஸ்ரீ சித்தி வினாயகர் ஆலயம். பிரதான வீதியின் அருகே புளியமர நிழலில் ஆரம்பத்தில் சிறிதாக இருந்த விநாயகப்பெருமானை ஊர்மக்கள் சிறிய கோயிலாக கட்டி வழிபட்டு வந்தனர். பின்னர்  1871 ஆண்டு சிறிய குடியேற்ற கிராமமாக இருந்த இடம் நாளடைவில் அபிவிருத்தி அடையத் தொடங்கியது. 1992 ம் ஆண்டு ஆலயம் புனர்நிர்மாணம் செய்யப்பட்டு குடமுழுக்கு நடைபெற்றது. இங்கு ஆண்டுதோறும் திருவிழா கிராம மக்களால் நடத்தப்படுகிறது. இது தவிர கேதாரகொளரி விரதம், கந்தர் சட்டி விரதம், கார்த்திகை விளக்கீடு என்பனவும் மிகச்சிறப்பாக கடைப்பிடிக்கப்பட்டு வருகிறது. இதனுடய நிர்வாகமுறைமை இங்குள்ள மக்களால் தாங்களாகவே தீர்மானிக்கப்பட்டு வருகிறது.
 
## மக்கள்
இங்குள்ள மக்கள் தங்கள் வாழ்க்கை முறையை மிகவும் எளிய முறையிலேயே நடத்துகிறார்கள். 1986 முதல் 2007 வரை ஈழப்போரால் பெரிதும் பாதிக்கப்பட்ட இவர்கள், தங்களுடைய வாழ்வாதரத்தை மீளக்கட்டி எழுப்ப பெரிதும் தங்களை வருத்தியிருக்கிரார்கள். இக்கிராமத்தில் இருந்து 1990க்கு பின்னர் வெளியேறியவர்கள் யாரும் திரும்ப வர மறுப்பதற்கு காரணமுண்டு. தகுந்த வசதி வாய்ப்புகள் இல்லாமையே இதற்கு முக்கியக் காரணம், கிட்டத்தட்ட 85 குடும்பங்கள் வரை இன்று இங்கிருந்து இடம் பெயர்ந்து வெளி இடஙகளில் வாழ்கிறார்கள்.

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
களவுக்காய்

**களவுக்காய்** மகளிரின் விளையாட்டுப் பொருள்களில் ஒன்று. களவு என்பது களாக்காய் அல்லது களாப்பழம். கன்னங் கரேர் என்று இருக்கும்.  

வையையாற்றில் புனலாடச் சென்ற மகளிர் பந்து, கழங்கு, களவு ஆகிய விளையாட்டுப் பொருள்களை உடன்கொண்டு சென்றனர். புனலாட வந்த மைந்தர் அவற்றை எடுத்துக்கொண்டு ஓடி, புனலில் பாய்வதுபோல் பாசாங்கு காட்டி, மகளிரிடம் குறும்பு செய்தனர் என்கிறது பரிபாடல்.

களவுக்காய்களை மகளிர் கழங்குபோல் தூக்கிப்போட்டு விளையாடப் பயன்படுத்தினர் போலும். களாக்காய்களைப் போன்ற கருமணிகளைக் கண்ணியாகக் கட்டி அணிந்துக்கொண்ட அரசன் களங்காய்க்கண்ணி நார்முடிச்சேரல். 

## இவற்றையும் பார்க்க

*சங்ககால விளையாட்டுகள்

## அடிக்குறிப்பு

பகுப்பு:சங்ககால விளையாட்டுகள்
பகுப்பு:தமிழர் விளையாட்டுகள்
குழந்தைகள் கலைக்களஞ்சியம்

right|250px
**குழந்தைகள் கலைக்களஞ்சியம்** என்பது தமிழில் சிறுவர்களுக்கென வெளிவந்த ஒரு கலைக்களஞ்சியம் ஆகும். தமிழ் வளர்ச்சிக் கழகத்தால் வெளியிடப்பட்ட இக்கலைக்களஞ்சியம் பத்துத் தொகுதிகளைக் கொண்டதாக அமைந்துள்ளது. ஒவ்வொரு தொகுதியும் ஏறத்தாழ 100 பக்கங்களைக் கொண்டுள்ளது.

## பதிப்புகள்
குழந்தைகள் கலைக்களஞ்சியத்தின் மாதிரி ஒன்று 1965 இல் தமிழ் வளர்ச்சிக் கழகத்தால் வெளியிடப்பட்டது. முதற்பதிப்புப் பணிகள் 1968 இல் தொடங்கி 1976 இல் நிறைவுபெற்றன. முதற்பதிப்பின் பதிப்பாசிரியராக ம. ப. பெரியசாமித்தூரன் செயற்பட்டார். இந்திய மத்திய அரசும் தமிழக மாநில அரசும் குழந்தைகள் கலைக்களஞ்சியப் பணிக்கு உதவிகள் வழங்கின.

குழந்தைகள் கலைக்களஞ்சியத்தின் இரண்டாவது பதிப்புப் பணிகள் 1981 இல் தொடங்கப்பட்டு 1988 இல் நிறைவுசெய்யப்பட்டன.

திருத்திய பதிப்பின் இரண்டாம் பதிப்பு 10,000 படிகளும் மூன்றாம் பதிப்பு 2000 படிகளும் தமிழக அரசின் தமிழ் வளர்ச்சித் துறை மூலம் வெளியிடப்பட்டன. நான்காம் பதிப்பு உலகத் தமிழாராய்ச்சி நிறுவனத்தினால் வெளியிடப்பட்டது.

திருத்திய பதிப்பின் இரண்டாம், மூன்றாம், நான்காம் பதிப்புகள் எனக் குறிப்பிடப்படுபவை மறுபதிப்புகளே ஆகும். அவ்வகையில் 1988 இற்குப் பின்னர் குழந்தைகள் கலைக்களஞ்சியம் இற்றைப்படுத்தப்படவில்லை. இப்போது இக்கலைக்களஞ்சியம் இணையத்திலும் கிடைக்கின்றது.

## வெளி இணைப்புகள்
* இணையத்தில் குழந்தைகள் கலைக்களஞ்சியம்
* குழந்தைகள் கலைக்களஞ்சியம் பற்றிய தமிழ் வளர்ச்சிக் கழகக் கட்டுரை 

பகுப்பு:சிறுவருக்கான தமிழ் கலைக்களஞ்சியங்கள்
பகுப்பு:பொதுத் தமிழ்க் கலைக்களஞ்சியங்கள்
பிளாசி சண்டை

**பிளாசி போர்** (*Battle of Plassey*) 1757 இல் பிரித்தானிய கிழக்கிந்திய நிறுவனத்துக்கும், வங்காளத்தின் நவாப் சிராச் உத் தவ்லாவிற்கும் இடையே நடைபெற்ற ஒரு போர். இதில் கிழக்கிந்திய நிறுவனம் வெற்றி பெற்று வங்காளத்தைக் கைப்பற்றியது. இவ்வெற்றியே இந்தியாவில் ஆங்கிலேயர் ஆட்சி தோன்றியதன் முதல் படியாகக் கருதப்படுகிறது.

பிளாசி போர் ஐரோப்பாவில் நடைபெற்ற ஏழாண்டுப் போரின் ஒரு பகுதியாகும். ஆற்காடு நவாப் பிரெஞ்சு கிழக்கிந்திய நிறுவனத்தின் ஆதரவைப் பெற்றிருந்தார். பிரித்தானியக் கோட்டையாக விளங்கிய கல்கத்தாவைத் தாக்கி பல ஆங்கிலேயர்களைக் கொன்றார். இதற்கு பதிலடி கொடுக்கும் வண்ணம் ஆங்கிலேயப் படைகள் வங்காளத்தைத் தாக்கின. பளாஷி (பிளாசி) என்ற இடத்தில் இரு தரப்பின் படைகளுக்கும் இடையே இறுதிகட்ட மோதல் ஏற்பட்டது. ராபர்ட் கிளைவ் தலைமையிலான கம்பனி படைகளைக் காட்டிலும் நவாபின் படைகள் பன்மடங்கு எண்ணிக்கை கொண்டிருந்தன. இதனால் கிளைவ் நவாபின் தளபதி மீர் ஜாஃபருடன் ஒரு சதித்திட்டம் தீட்டினார். இச்சதியின் விளைவாக  மீர் ஜாஃபரின் கட்டுப்பாட்டிலிருந்த படைப்பிரிவுகள் போரின் போது கம்பனிப் படைகளைத் தாக்காமல் ஒதுங்கிக் கொண்டன. மீர் ஜாஃபரின் அணிமாற்றத்தால், கிளைவ் எளிதில் வெற்றி பெற்றார்.

## இதனையும் காண்க
* இந்தியாவில் கம்பெனி ஆட்சி
* பக்சார் சண்டை
## குறிப்புகள்

## மேற்கோள்கள்

*
*
*
*
*

பகுப்பு:பிரித்தானியக் கிழக்கிந்தியக் கம்பனி போர்கள்
பகுப்பு:1757 நிகழ்வுகள்
பகுப்பு:வங்காளதேச வரலாறு
பகுப்பு:இந்தியப் போர்கள்
ஊதுபை

**ஊதுபை** என்பது நெகிழ்வு தன்மை கொண்ட பையில் ஹீலியம், ஹைட்ரஜன் மற்றும் நைட்ரஸ் ஆக்ஸைடு போன்ற வாயுக்கள் நிரப்பப்பட்ட அமைப்பாகும். ஊதுபை நைலான், இரப்பர், லேட்டக்ஸ் போன்ற பொருட்களால் உருவாக்கப்படுகிறது. முன்பு ஊதுபை விலங்குகளின் தோலினால் செய்யப்பட்டது. ஊதுபை வானிலையியல், இராணுவம், போக்குவரத்து போன்ற துறைகளில் பயன்படுகிறது. மைக்கேல் பாரடே என்பவர் ஊதுபையை 1824 ஆம் ஆண்டு உருவாக்கினார். பலூன்கள் ஹீலியம், ஹைட்ரஜன் அல்லது காற்றினால் நிரப்பப்பட்டிருக்கும், ஆனால் ஹைட்ரஜன் அபாயகரமான எரியக்கூடியது மற்றும் ஹீலியம் நிறைய செலவாகும் மற்றும் ஹீலியம் நிரப்பப்பட்ட பலூன் விரைவாக வெளியேறும். எனவே, ஒரு பலூனை நிரப்ப மிகவும் பிரபலமான வழி காற்று.

## பலூன் பணவீக்கம் மற்றும் ஆரோக்கிய நன்மைகள்
பலூனை வாயால் ஊதுவது ஆரோக்கியத்திற்கு நல்லது, ஏனெனில் இது இண்டர்கோஸ்டல் தசைகளுக்கு பயிற்சி அளிக்கிறது, இது விலா எலும்புகள் மற்றும் உதரவிதானத்தை விரிவுபடுத்துகிறது மற்றும் உயர்த்துகிறது, நுரையீரல் செயல்பாடு மற்றும் ஆக்ஸிஜன் செறிவூட்டலை மேம்படுத்துகிறது. இந்த உடற்பயிற்சி தோரணை, நிலைத்தன்மை மற்றும் சுவாச முறைகளை மேம்படுத்தலாம், மேலும் இது நுரையீரல் திறனை அதிகரிக்க உதவுகிறது, இது நுரையீரல் ஃபைப்ரோஸிஸ், சிஓபிடி அல்லது ஆஸ்துமா போன்ற நிலைமைகளுக்கு பயனுள்ளதாக இருக்கும். கூடுதலாக, பலூனை ஊதுவது ஆழ்ந்த சுவாசத்தை ஊக்குவிக்கிறது, இது மன அழுத்தத்தையும் பதட்டத்தையும் குறைக்கும், இதய ஆரோக்கியத்தை மேம்படுத்தும் மற்றும் நுரையீரல் திறனை அதிகரிக்கும். கூடுதலாக, பலூன் பணவீக்கம் திறமையான சுவாசத்திற்கான உதரவிதானத்தை எதிர்க்கிறது மற்றும் உள்-வயிற்று அழுத்தத்தை அதிகரிக்க உதவுகிறது, இது மறுவாழ்வு மற்றும் சுவாச செயல்பாட்டிற்கான பயனுள்ள பயிற்சியாக அமைகிறது.

## மேற்கோள்கள்

பகுப்பு:பிரித்தானியக் கண்டுபிடிப்புகள்
விறைப்பு

**விறைப்பு** என்பது ஒரு பொருளை வளைக்கும் போது எதிராக வெளிப்படும் விசையாகும். ஒரு பொருள் கூடுதலாக வளையும் தன்மை கொண்டது என்றால் அது குறைந்த விறைப்புத்தன்மை கொண்டுள்ளது என்று பொருள். இது உலோகத்தின் ஒரு பண்பு ஆகும்.

## அளவிடும் முறை
**ஒரு பொருளின் விறைப்பான** *k* என்பது, உருக்குலைவுக்கு எதிராக அது அளிக்கும் தடையின் அளவாகும். 

:k=\frac {F} {\delta} 

இங்கு,

:*F* என்பது பொருளின் மீது அளிக்கப்படும் விசை.
:&delta; என்பது அதே இயக்கத்திசை எண்ணில் விசை உருவாக்கும் இடப்பெயர்ச்சி ஆகும். [(எடுத்துக்காட்டுக்கு, ஒரு சுருள்வில்லைப் பிடித்து இழுக்கும் போது அதன் நீளத்தில் ஏற்படும் மாற்றம்)

அனைத்துலக முறை அலகுகள் படி, ஒரு பொருளின் விறைப்பை நியூட்டன்/மீட்டர் என்று அளக்கிறார்கள்..

## சான்றுகள்
நெகிழ்வு தன்மை

**நெகிழ்வு தன்மை** என்பது ஒரு பொருளின் மீது செலுத்தப்படும் விசையினால் அது அடைக்கின்ற நிரந்தர உருமாற்றம் ஆகும். உருமாற்றம் அடைந்த பிறகு அப்பொருள் பழைய நிலையை அடைய முடியாது. உதாரணமாக ஒரு திட பொருள் வளைக்கப்பட்டு புது வடிவம் பெறுகிறது. அப்பொருள் நெகிழ்வு தன்மையை அடையும் பொழுது புது வடிவம் நிரந்திரம் அடைகிறது.

பகுப்பு:பொருட்களின் வலிமை
சீமி மோட்டோகியோ

**சீமி மோட்டோகியோ ** (*Zeami Motokiyo*, 世阿弥 元清; c. 1363&nbsp;– c. 1443)என்றும்  **கான்சே மோட்டோகியோ** (*Kanze Motokiyo*, 観世 元清)என்றும் அழைக்கப்படும் இவர் ஓர்  சப்பானிய  அழகியலாளர், நடிகர், மற்றும் நாடகாசிரியருமாவார். இவரின் தந்தை  கனாமி இளம் வயதிலேயே *[[நோ]]* என்ற நாடகங்களுக்கு அறிமுகப்படுத்தினார். அச்சமயத்திலேயே தமது மகனின் நடிப்புத்திறனை கண்டறிந்தார். அவர்களது குடும்ப நாடகக்குழு புகழ்பெற்று வருகையில் சீமிக்கு அக்காலத்தில் சப்பானின் சர்வாதிகாரியாக விளங்கிய இராணுவத் தளபதி (ஷோகன்) ஆஷிகாஃகா யோஷிமிட்சு எதிரில் நடிக்கும் வாய்ப்பு கிட்டியது. இளம் சீமியின் நடிப்பால் கவரப்பட்ட ஷோகன் தனது அரசவைக்கு அறிமுகப்படுத்தியதுடன் சீமிக்கு செவ்விலக்கியத்திலும் மெய்யியலிலும் கல்வி கற்க ஏற்பாடு செய்தார். 1385யில் தனது தந்தையின் மறைவிற்குப் பின்னர் தமது குடும்ப நாடகக்குழுவை தொடர்ந்து நடத்தினார்; பெரும் வெற்றியும் கண்டார்.

சீமி தமது ஆக்கங்களில் செவ்வியலையும் நவீனத்தையும் கலந்து  சப்பானிய,சீன மரபுப்படி எழுதினார். பல சென் போதனைகளை தமது படைப்புக்களில் கையாண்டார். இதனால் பிற்காலத்திய ஆய்வாளர்கள் இவருக்கு சென் புத்தமதத்தில் ஈடுபாடு உண்டோ என ஐயுற்றனர். இவர் எழுதிய நாடகங்களின் எண்ணிக்கை குறித்து அறிய இயலாவிடினும் 30இலிருந்து 50 நாடகங்கள் வரை எழுதியிருக்கலாம் என மதிப்பிடப்படுகிறது. இவர் நாடகத்துறை பற்றி எழுதிய  ஆய்வுக்கட்டுரைகள் சப்பானிய இலக்கியத்தில் நாடக மெய்யியல் குறித்தான தொன்மையான படைப்புகளாக  விளங்குகின்றன. ஆனால் இவை இருபதாம் நூற்றாண்டில் தான் பொதுமக்களுக்கு எட்டியது.

யோஷிமிட்சுவின் மறைவிற்குப் பின் வந்த ஆஷிகாஃகா யோஷிமோச்சி சீமியின் நாடகங்களுக்கு ஆதரவு தரவில்லை. இருப்பினும் பெருந்தனவந்தர்களின் புரவலில் தமது நாடகங்களைத் தொடர்ந்தார். சப்பானிய சமூகத்தில் நன்கு அறியப்பட்டவராகவும் மதிப்புமிக்கவராகவும் விளங்கினார். அடுத்து ஷோகனாக பதவியேற்ற ஆஷிகாஃகா யோஷிநாரி சீமியுடன் எதிரியானார். சீமியின் மருமகன் ஒன்னாமியிடம் நாடகக்குழுத் தலைமையை ஒப்படைக்க கட்டாயப்படுத்தினார். இதற்கு இணங்க மறுத்ததாலோ பிற காரணங்களாலோ சீமியை சாடோ தீவிற்கு நாடு கடத்தினார்.  யோஷிநாரியின் மரணத்திற்குப் பின்னர் சீமி மீண்டும் சப்பானிய நாட்டிற்குத் திரும்பினார். 1443ஆம் ஆண்டில் மறைந்தார்.

## உசாத்துணை

*
*
*
*

பகுப்பு:1363 பிறப்புகள்
பகுப்பு:1443 இறப்புகள்
பகுப்பு:சப்பானிய எழுத்தாளர்கள்
பகுப்பு:ந.ந.ஈ.தி நபர்கள்
கண்புதை விளையாட்டு

thumb|222px|right|கண்புதை
**கண்புதை விளையாட்டு** தொன்றுதொட்டு இன்றும் விளையாடப்படும் விளையாட்டுகளில் ஒன்று. 

## சங்கப் பாடல் குறிப்புகள்
சங்கப்பாடல் ஒன்று இந்த விளையாட்டைக் காதலன் ஒருவன் தன் காதலியிடம் விளையாடியதாகக் குறிப்பிடுகிறது.

பிரிந்து சென்ற கணவனின் வரவை எண்ணிக் காத்திருந்தாள் ஒரு தலைவி. அவள் வீட்டில் பல்லி ஒலித்தது. அப்போது ஒருகையால் தன் இரு கண்ணங்களையும் ஒற்றிப் பல்லியைப் பரவித் தொழுதாள். வீட்டின் ஒருபுறம் நின்றுகொண்டிருந்தாள். அது மாலை வேளை. பிரிந்து சென்ற தலைவன் மீண்டான். அவளது நிலையை உணர்ந்தான். அவளுக்குத் தெரியாமல் அவளுக்குப் பின்புறம் சென்றான். தன் கைகளை வளைத்து அவளது கண்களைப் பொத்தினான். அவள் யார் என்று கண்டுபிடித்துச் சொல்லிவிட்டாள். பின் அவளது தலைப்பின்னலைத் தொட்டு மகிழ்ந்தான். அதன்பின் அவளது வளையலோடு கைகளைத் தடவி மகிழ்வித்தான்.

## இவற்றையும் பார்க்க
*சங்ககால விளையாட்டுகள்

## அடிக்குறிப்பு

பகுப்பு:சங்ககால விளையாட்டுகள்
பகுப்பு:தமிழர் விளையாட்டுகள்
ஒளிதல் விளையாட்டு

**ஓடி ஒளிதலும் கண்டுபிடித்தலும்** தொன்றுதொட்டு விளையாடப்பட்டுவரும் விளையாட்டுகளில் ஒன்று. 

சங்கநூல் கலித்தொகையில் உள்ள பாடல்களில் ஒன்று இதனைக் குறிப்பிடுகிறது.

தலைவன் கண்டுபிடிக்கட்டும் என்று தலைவி ஒளிந்துகொண்டாள். தலைவி கண்டுபிடிக்கட்டும் என்று தலைவன் ஒளிந்துகொண்டான். நெய்தல்நிலத்துச் செம்மணல் பொழிலில் இது நடைபெற்றது.

## இவற்றையும் பார்க்க
*சங்ககால விளையாட்டுகள்
## அடிக்குறிப்பு

பகுப்பு:சங்ககால விளையாட்டுகள்
பகுப்பு:தமிழர் விளையாட்டுகள்
நடைவண்டி ஓட்டம்

thumb|111px|right|நடைவண்டி ஓட்டம்

நடைவண்டி குழந்தைகள் நடை பழக உதவும். 

நன்றாக நடக்கத் தெரிந்தபின்னர் சிறுவர்கள் அவ்வண்டியில் ஒரு காலை வைத்துக்கொண்டு மற்றொரு காலால் தரையில் உந்தி உந்தி ஓடுவார்கள். இது சிறுவர்களுக்கு ஒரு பொழுதுபோக்கு விளையாட்டு.

## இவற்றையும் பார்க்க
*தமிழர் விளையாட்டுகள் (அண்மைய காலம்)

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
செட்டிநாடு சமையல்

**செட்டிநாடு சமையல்** என்பது தென்னிந்தியாவில், தமிழ்நாட்டில் செட்டிநாடு என்ற பகுதியில் வழக்கத்தில் உள்ள சமையல் மரபு. இப்பகுதியில் வாழும் நாட்டுக்கோட்டை செட்டியார் இனத்தவர்கள் வாய்ப்புப் பெற்ற வணிக இனத்தவர்கள் ஆவர் . செட்டிநாட்டு சமையல் வாசனைச் சரக்குகளும்  நறுமணப் பண்புகளும் நிறைந்த ஒரு இந்திய சமையல் வகை ஆகும்.

செட்டிநாட்டு சமையலில், இறைச்சி உணவு சமைக்கும் போது பயன்படுத்தப்படும் பல்வகை வாசனைச் சரக்குகள் பிரபலமானவை. வழமையான உணவுக்கு சுவை கூட்டுவது, அவ்வப்போது அரைத்துச் சேர்க்கும்  காரமும் நெடியும் நிறைந்த மசாலாக்கள் மற்றும் மேல் அலங்காரமாக வைக்கப்படும் அவித்த முட்டை போன்றனவாகும். இந்த வறண்ட வெப்ப சூழலில், உப்புக்கண்டம், காய்கறி வற்றல் போன்றவற்றையும் பயன்படுத்துகின்றனர். அசைவ உணவு என்பது மீன், இறால் மற்றும் நண்டு வகைகள், கோழி மற்றும் வெள்ளாட்டு இறைச்சி என்பது மட்டுமே. செட்டியார்கள் பன்றி மற்றும் மாட்டு இறைச்சியினை உண்பதில்லை.

பெரும்பாலான உணவு வகைகள் அரிசிச் சாதம் மற்றும் அரிசி கலந்து செய்த தோசை, ஆப்பம், இடியாப்பம், அடை மற்றும் இட்லி போன்றவற்றுடன் உண்ணப்படுகின்றன. பர்மா போன்ற நாட்டினரின் வணிகத் தொடர்பால் கார் அரிசியை வேக வைத்து புட்டு செய்கிறார்கள்.

செட்டிநாடு சமையல் பல்வகை சைவ மற்றும் அசைவ உணவு வகைகளை அளிக்கின்றன. சில பிரபலமான சைவ சிற்றுண்டிகள்: 
* இடியாப்பம் 
* பணியாரம்
* வெள்ளைப் பணியாரம்
* கருப்பட்டிப் பணியாரம் 
* பால் பணியாரம் 
* குழிப்பணியாரம் 
* கொழுக்கட்டை
* மசாலா பணியாரம்
* அடிகூழ்
* கந்தரப்பம்
* சீயம்
* மசாலா சீயம்
* கவுணி அரிசி
* அதிரசம்
* கும்மாயம்
## பயன்படுத்தப்படும் வாசனைச் சரக்குகள்
செட்டிநாட்டு சமையலில் பயன்படும் வாசனைச் சரக்குகள்: 
* மராத்தி மொக்கு (உலர்ந்த மலர் நெற்று), 
* அனாசிப்பூ (star anise) 
* கல்பாசி (a lichen) 
* புளி 
* காய்ந்த மிளகாய் வற்றல் 
* சீரகம் 
* லவங்கப் பட்டை 
* ஏலக்காய் 
* பிரிஞ்சி இலை, 
* மிளகு
* பெருங்காயம்

## மேற்கோள்கள்
*Chettinad Foods in Chennai by Nagarathar Team
*Indian Foods Co - South Indian Cuisine 

## வெளி இணைப்பு
*Chettinad Foods in Chennai by Nagarathar Team
*The Hindu -  Varieties from Chettinad cuisine 
*How to make Chettinad Chicken
*Chettinad Mutton Curry 

பகுப்பு:உணவுகள்
பகுப்பு:தமிழர் சமையல்
பகுப்பு:நாட்டுக்கோட்டை நகரத்தார்
ஆள்களப் பெயர்

thumb|500px|ஆள்களப் பெயரின் வேறுபட்ட நிலைகள்
**ஆள்களப் பெயர் அல்லது திரளப் பெயர்** (ஆங்கிலம்: *domain name*) என்பது இணையத்தில் நிருவாக அதிகாரம், கட்டுப்பாடு என்பனவற்றை வரையறுக்கும் முகமாக உருவாக்கப்பட்ட சரம் ஆகும். களப் பெயர் முறைமையின் விதிகளை அடிப்படையாகக் கொண்டு ஆள்களப் பெயர்கள் உருவாக்கப்பட்டுள்ளன.
''காம்'', ''நெட்'', ''ஆர்க்'' மற்றும் நாடுகளுக்கான இணைய ஆள்களப் பெயர்கள் முதல் நிலை ஆள்களப் பெயர்களாகும்.

## நோக்கம்
மனிதர்கள் வலைக் கடப்பிடங்களின் பெயர்களை இலகுவாக நினைவில் வைத்திருப்பதற்கு ஆள்களப் பெயர்கள் உதவுகின்றன. புரவன் பெயரையும் ஆள்களப் பெயரையும் இணைத்து இணையத்தள முகவரிகள் உருவாக்கப்படுகின்றன. புரவன் பெயர் உரலியில் ஒரு பகுதியாகக் காணப்படும் (உ-ம்: தளம்.ஆள்களமையம்.இலங்கை ).

## வரலாறு
களப் பெயர் முறைமை 1980ஆம் ஆண்டில் உருவாக்கப்பட்டது.

## ஆள்களப் பெயர் வெளி
இன்று இணைய ஆள்களப் பெயர் வெளியை ஐ.சி.ஏ.என்.என். என்ற நிறுவனம் கட்டுப்படுத்துகின்றது.

### ஆள்களப் பெயர் தொடரியல்
ஆள்களப் பெயர் ஒன்று அல்லது அதற்கு மேற்பட்ட பகுதிகளைக் கொண்டிருக்கும். அவற்றினிடையே தளம்.ஆள்களமையம்.இலங்கை  என்றவாறு புள்ளிகள் பயன்படுத்தப்படும்.
* வலப்புறத்திலுள்ள பகுதி முதல் நிலை ஆள்களப் பெயரைக் குறிக்கும். உதாரணமாக, தளம்.ஆள்களமையம்.இலங்கை  என்பதில் .இலங்கை என்பது இலங்கைக்கான முதல் நிலை ஆள்களப் பெயரைக் குறிக்கும்.
* உப ஆள்களப் பெயர்கள் முதல் நிலை ஆள்களப் பெயருக்கு வலப்புறத்தில் இருக்கும்.

### முதல் நிலை ஆள்களப் பெயர்கள்
''com'', ''net'', |''org'' போன்ற முதல் நிலை ஆள்களப் பெயர்கள் இணையத்திலுள்ள ஆள்களப் பெயர்களுள் உயர் நிலையில் உள்ளவையாகும். நாடுகளுக்கான முதல் நிலை ஆள்களப் பெயர்கள் ஐ. எசு. ஓ.-3166இற்கேற்ப ஆங்கிலத்தில் இரண்டு வரியுருக்களில் அமைந்திருக்கும். தற்போது இலங்கை, இந்தியா என்றவாறு தமிழ் மொழியிலும் ஏனைய மொழிகளிலும் ஆள்களப் பெயர்கள் வழங்கப்படுகின்றன.

### சர்வதேசமயப்படுத்தப்பட்ட ஆள்களப் பெயர்கள்
களப் பெயர் முறைமையானது அமெரிக்கத் தகவல் இடைமாற்றத் தரக் குறிமுறையை அடிப்படையாகக் கொண்டது. ஆகவே, ஒருங்குறியில் அமைந்த இணையத்தள முகவரிகள் அமெரிக்கத் தகவல் இடைமாற்றத் தரக் குறிமுறைக்கு மாற்றப்படும். உதாரணமாக தளம்.ஆள்களமையம்.இலங்கை  என்பது xn--rlcuo9h.xn--wkc4axeaevb3oqbg.xn--xkc2al3hye2a  என்று மாற்றப்பட்டுள்ளது.

## ஆள்களப் பெயர் பதிவு
### வரலாறு
முதலாவது வர்த்தகம் சார்ந்த ஆள்களப் பெயரான ''symbolics.com'' என்பது சிம்பாலிக்ஸ் நிறுவனத்தால் 1985ஆம் ஆண்டு மார்ச் மாதம் 15ஆம் திகதி பதிவு செய்யப்பட்டது.

### நிருவாகம்
ஆள்களப் பெயர் பதிவானது ஐ. சி. ஏ. என். என். என்னும் நிறுவனத்தால் கட்டுப்படுத்தப்படுகின்றது.

## மேற்கோள்கள்

பகுப்பு:இணைய ஆட்களங்கள்
ஆரணி குப்புசாமி

**ஆரணி குப்புசாமி முதலியார்** (1866/67-1925) ஒரு தமிழ் எழுத்தாளர். தமிழ்ப் புதின எழுத்தின் முன்னோடிகளில் ஒருவர். 20 ஆம் நூற்றாண்டின் முற்பகுதியில் துப்பறியும் புதினங்கள் பலவற்றை எழுதியுள்ளார். ஒன்பது பாகங்களாக வெளியான *இரத்தினபுரி இரகசியம்* இவரது குறிப்பிடத்தக்க படைப்பு.
 
இவரது முதல் புதினத்தின் பெயர் *லீலா*; மொத்தம் 75 புதினங்களை எழுதினார். சிட்டி பெ. கோ. சுந்தரராஜனும், சோ. சிவபாதசுந்தரமும் இணைந்து எழுதிய *தமிழ் நாவல் நூற்றாண்டு வரலாறும் வளர்ச்சியும்* (1977) எனும் நூலில் 1911 இல் ஒரு இதழில் குப்புசாமி முதலியாரின் புதினமான *மதனகண்டி* விமர்சனம் செய்யப்பட்டது என்ற தகவல் இடம்பெற்றுள்ளது. இதன் மூலம் இவர் 1911 அல்லது அதற்கு முன்பிருந்தே எழுதத் தொடங்கிவிட்டார் எனத் தெரிகிறது. 1917ம் ஆண்டு வரை 31க்கும் மேற்பட்ட புதினங்களை எழுதியிருந்தார். *[[ஆனந்த போதினி (இதழ்)|ஆனந்த போதினி]]* இதழில் இவரது புதினங்கள் தொடர்களாக வெளியாகின. குப்புசாமி முதலியார் 1920கள் வரை தொடர்ந்து புதினங்கள் எழுதினார். ஷெர்லக் ஹோம்ஸ் கதாப்பாத்திரத்தைத் தழுவி ஆனந்த சிங் என்ற துப்பறிவாளர் கதாபாத்திரத்தை உருவாக்கினார். இவரது படைப்புகள் ஆர்தர் கொனன் டொயில்,ஜார்ஜ் டபிள்யு. எம். ரேனால்ட்ஸ் போன்ற ஆங்கில குற்றப்புனைவு எழுத்தாளர்களின் படைப்புகளைத் தழுவி அமைந்தன. 

## நூல்கள்
### துப்பறியும் கதைகள்
# பூங்கோதை
# தினகரசுந்தரி அல்லது ஒரு செல்வச் சீமாட்டியின் அற்புதச் சரித்திரம்
# அரசூர் இலட்சுமணன் அல்லது அதியற்புதக் கள்ளன்
# இந்திராபாய் அல்லது இந்திரஜாலக் கள்ளன்
# ஆனந்த சிங்கின் அற்புதச்செயல்கள்
# தீனதயாளன் அல்லது துஷ்டநிக்கிரக சிஷ்ட பரிபாலனம்
# விளையாட்டுச்சாமான் அல்லது விபரீதக்கொலை
# மின்சார மாயவன்
# தபால் கொள்ளைக்காரர்கள்
# இரத்தினபுரி ரகசியம் (9 பாகங்கள்)
# மஞ்சள் அறையின் மர்மம்
# மதனகண்டி
# மதனகல்யாணி
# மதனகாந்தி; 1931; இ.மா. கோபாலகிருஷ்ண கோன், மதுரை.
# கடற்கொள்ளைக்காரன்
# அமராவதி பாலம்
# ஆயாஷா
# இந்திர ஜித்தன் அல்லது கள்ளர் தலைவன்
# லீலா

### பிற நூல்கள்
# இந்துமத உண்மை
# கைவல்ய வசனம்

## இதழாசிரியர்
கொழும்பிலிருந்து வெளியான *சஞ்சீவகாரணி* என்ற இதழின் ஆசிரியராகவும் பணியாற்றினார். 

## மொழிபெயர்ப்பு

இவர் தொடங்கிய பகவத் கீதையின் உரைநடை மொழிபெயர்ப்பு முழுமை பெறவில்லை.

## மேலும் காண்க
*ஜே. ஆர். ரங்கராஜு
*வடுவூர் துரைசாமி அய்யங்கார்

## மேற்கோள்கள்
*தமிழ் இணையக் கல்விக் கழகப் பாடம்1
*தமிழ் இணையக் கல்விக் கழகப் பாடம்2
*Indian Review, Volume 74, 1978
*History of Indian Literature: .1911-1956, struggle for freedom : triumph and tragedy, Sisir Kumar Das
*An introduction to Tamil literature. N. Subrahmanian
*விளையாட்டுச் சாமான் அல்லது விபரீதக் கொலை எஸ்.வி.ராமகிருஷ்ணன்

பகுப்பு:தமிழ் எழுத்தாளர்கள்
பகுப்பு:1867 பிறப்புகள்
பகுப்பு:1925 இறப்புகள்
பகுப்பு:தமிழக எழுத்தாளர்கள்
பகுப்பு:வேலூர் மாவட்ட மக்கள்
எஸ். வி. எஸ் கல்வி நிறுவனங்கள்

**எஸ்.வி.எஸ் கல்வி நிறுவனங்கள்** மைலேரிபாளையம், கோயம்புத்தூரில் கடந்த 2009 ஆம் ஆண்டு முதல் இயங்கி வருகின்றன. 

## எஸ்விஎஸ் கல்விநிறுவன கல்லூரிகள்
# எஸ்.வி.எஸ் பொறியியல் கல்லூரி 
# எஸ்.வி.எஸ் மேலாண்மைவியல் கல்லூரி 
# எஸ்.வி.எஸ் கணினி பயன்பாட்டுக் கல்லூரி 
# எஸ்.வி.எஸ் கட்டிடக்கலை கல்லூரி 

இந்த நான்கு கல்லூரிகளும் சுமார் 50 ஏக்கரில் ஒரே இடத்தில் அமைந்துள்ளன. இவை அகில இந்திய தொழில்நுட்பக் கல்விக் குழு, புது தில்லியுடைய அங்கிகாரமும், சென்னை அண்ணா பல்கலைக்கழகத்தின் அங்கீகாரமும் பெற்றுள்ளன. 

பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும்
டபிள்யூ. எஸ். கில்பர்ட்

**சர் வில்லியம் இஷ்வெங்க் கில்பர்ட்**  (*Sir William Schwenck Gilbert* 18 நவம்பர் 1836 – 29 மே 1911) ஓர் ஆங்கிலேய நாடகக் கலைஞர், கவிஞர், இசைநாடக அமைப்பாளர் மற்றும் கோட்டோவியர்.இவர் சர் ஆர்தர் சல்லிவனுடன் இணைந்து உருவாக்கிய 14 *கோட்டோவியக்கதை ஓப்பராக்கள்*  பரவலாக அறியப்பட்டவை. இவற்றில்  *எச்.எம்.எஸ். பினாஃபோர்*, *த பைரேட்ஸ் ஆஃப் பென்சான்ஸ் * *த மிகாடோ* ஆகியன மிகவும் புகழ் பெற்றவை. *த மிகாடோ* இசைநாடக வரலாற்றிலேயே மிகவும் அடிக்கடி நிகழ்த்தப்பட்ட நாடகமாக விளங்குகிறது. இவையும் அவர்களது பிற ஓப்பராக்களும் ஆங்கிலம் பேசப்படும் உலகெங்கும் உள்ள ஓப்பரா நாடகக்குழுக்கள், பள்ளிகள் மற்றும் சமூக நாடகக் குழுக்களால் இன்றும் அரங்கேற்றப் படுகின்றன. இவற்றின் வரிகள் ஆங்கில மொழி இலக்கிய பாடங்களில் இடம் பெறுகின்றன.

மேலும் கில்பர்ட் *பாப் பாலர்ட்ஸ்* எனப்பட்ட இலகு கவிதைகளை நகைச்சுவை ஓவியங்களுடன் எழுதினார். 75 நாடகங்களையும், ஓப்பரா வசனங்களையும், சிறுகதைகளையும் கவிதைகளையும் எழுதியுள்ளார். இவரது நாடகங்களும்  மெய்மையான மேடை இயக்கமும் ஆஸ்கார் வைல்ட் , ஜார்ஜ் பெர்னாட் ஷா உள்ளிட்ட பிற நாடகக் கலைசர்களுக்கு தூண்டுதலாக அமைந்தது. "இவரது பாடல் வரிகளும் சந்த கையாளுமையும் காமிக் ஓப்பராக்களின் கவிதைத் தரத்தை முன்னெப்போதும் இல்லாத அளவிற்கும் பின்னும் இதுவரை எட்டாத நிலையிலும் உயர்த்தியுள்ளதாக" *கேம்பிரிட்ஜ்ஜின் ஆங்கில அமெரிக்க இலக்கிய வரலாறு* கூறுகிறது.

## மேற்கோள்கள்

## வெளி இணைப்புகள்

* W. S. Gilbert Society website 
* The Life of W. S. Gilbert, by Andrew Crowther
* Mike Leigh November 4 2006 interview in ''The Guardian''
* Interview of Gilbert by Harry How
* The W. S. Gilbert Society website 
* Views on Gilbert  by Seymour Hicks and Ellaline Terriss
* An analysis of Gilbert's work, by Andrew Hungerford
* "The Controversy Surrounding Gilbert's Last Opera", *[[Fallen Fairies]]*, by Robert Morrison
* List of Gilbert's works, with links to most of them , and information about them, at The Gilbert & Sullivan Archive
* 
* Chronology of Gilbert and Sullivan 
* Grim's Dyke Hotel, the Gilberts' former residence.
* W. S. Gilbert Society Journal article about the discovery of a sketchbook claimed by the owner to be by Gilbert. The next issue published letters criticising the attribution.

;கில்பர்ட்டின் ஆக்கங்கள்
* 
* ''A Stage Play'' , by W.S.Gilbert, giving some of his philosophy of the theatre
* Collection of Gilbert prefaces to various plays 
* Some of Gilbert's short stories 

பகுப்பு:1836 பிறப்புகள்
பகுப்பு:1911 இறப்புகள்
பகுப்பு:ஆங்கிலேய எழுத்தாளர்கள்
தால் ஏரி

**தால் ஏரி** (*Dal Lake*; ) ஸ்ரீநகரில் உள்ள ஒரு ஏரியாகும். இந்தியாவின் வடக்கு எல்லையான ஜம்மு காஷ்மீரில் அமைந்துள்ள இந்த ஏரி இந்தியாவின் கோடை வாசத் தலங்களில் ஒன்றாகும். இந்த நகர்புற ஏரி ஆனது ஜம்மு காஷ்மீர் மாநிலத்தின் இரண்டாவது மிகப்பெரிய ஏரியாகும். சுற்றுலா மற்றும் பொழுதுபோக்கு மையமாக விளங்கும் இந்த ஏரி காஷ்மீரின் மகுடத்தில் உள்ள வைரக்கல் (*Jewel in the crown of Kashmir*) அல்லது ஸ்ரீநகரின் வைரக்கல் ("Srinagar's Jewel") என அழைக்கப்படுகிறது. மேலும் இந்த ஏரி மீன்பிடித்தல் போன்ற வணிக ரீதியிலான பயன்பாடுகளுக்கும் முக்கிய ஆதாரமாக உள்ளது.


## மேற்கோள்கள்

பகுப்பு:சம்மு காசுமீர் ஏரிகள்
பகுப்பு:சிறீநகர் மாவட்டம்
பகுப்பு:ஜம்மு காஷ்மீரில் சுற்றுலா
போ. மீனாட்சிபுரம்

**போ.மீனாட்சிபுரம்** (B.Meenakshipuram, **பி.** மீனாட்சிபுரம்), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டம், போடிநாயக்கனூர் வட்டத்தில், தேனி  - போடிநாயக்கனூர் செல்லும் தேசிய நெடுஞ்சாலையில் அமைந்துள்ள பேரூராட்சியாகும்.

போ.மீனாட்சிபுரம் பேரூராட்சி ஒரு வயலும் வயல் சார்ந்த நகரமாகும். இப்பேராட்சியில் பருத்தி, நெல் மற்றும் பணப்பயிர்கள் பயிரிடப்படுகின்றன. மேலும் இப்பேராட்சி பால்வளம் மற்றும் மீனவளம் நிறைந்த பேரூராட்சி ஆகும். 

2011-ஆம் ஆண்டு மக்கள்தொகை கணக்கெடுப்பின் படி, 8,091 மக்கள்தொகை கொண்ட பேரூராட்சி, 12 சகிமீ பரப்பும், 15 வார்டுகளும் கொண்டது. இப்பேரூராட்சியானது போடிநாயக்கனூர் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.

## மேற்கோள்கள்


பகுப்பு:தேனி மாவட்டத்திலுள்ள பேரூராட்சிகள்
உசேன் சாகர்

**உசேன் சாகர்** (ஹுசைன் சாகர், , ), இந்தியாவின் ஐதராபாத் நகரில் உள்ள ஓர் ஏரி ஆகும். இது நகரின் நீர்த்தேவைகளை நிறைவு செய்வதற்காக முசி ஆற்றின் கிளை ஆற்றில் கட்டிய 5.7 சதுர கிலோமீட்டர் பரப்புள்ள ஏரி. 1562ல் இப்ராகிம் குளி குதுப் ஷாவின் ஆட்சிக்காலத்தில் அசரத் உசேன் ஷா வாலி  என்பவர் உசேன் சாகரைக் கட்டினார். இந்த ஏரியின் நடுவில் ஒரே கல்லால் ஆன கௌதம புத்தரின் சிலையை 1992ல் அமைத்தனர். இந்த ஏரி ஐதராபாத் நகரை அதன் துணை நகரான செகந்தராபாத்திலிருந்து பிரிக்கிறது.  உசேன் சாகரின் முடிவில் சயேதனி மாவின் கல்லறையான மசூதியையும் தர்காவையும் காணலாம். இந்த ஏரியின் அதிகபட்ச ஆழம் 10 அடிகளாகும்.

பால்காபூர் நதியின் குறுக்காக கரை எழுப்பி இந்த ஏரி உருவாக்கப்பட்டுள்ளது. இந்நதி முசி ஆற்றின் ஒரு துணை ஆறு ஆகும். முன்நாளில் இந்த ஏரி, செகந்திராபாத் நகருக்கு குடிநீர் வழங்குவதற்காகவே கட்டப்பட்டது. ஆனால் இன்று இவ்வேரி பொழுதுபோக்கிடமாகவும் நீர்விளையாட்டிற்காகவும் பயனாகிறது. இதன் கிழக்குப் பக்கமுள்ள ஏரிக்கரை சாலை செகந்திராபாத் நகரையும் ஐதராபாத் நகரையும் இணைக்கிறது. புகழ்பெற்ற வரலாற்றுச் சிறப்புடைய பெருமக்களின் கருங்கற் சிலைகள் சாலைநெடுகிலும் நிறுவப்பட்டுள்ளன. இந்தச் சாலையின் முதலிலும் முடிவிலும் விசயநகர மற்றும் காகத்திய பாணியில் அமைந்த எழிலார்ந்த சலவைக்கல் தோரணவாயில்கள் கட்டப்பட்டுள்ளன. ஏரியின் நடுப்பகுதியில் நிறுவப்பட்டுள்ள புத்தர் சிலை 17.5 மீட்டர் உயரமும் 350 டண் நிறையும் கொண்ட ஒரே கல்லில் வடிக்கப்பட்ட சிலையாகும். ஏரியின் வடக்குப் பகுதியில் அமைந்துள்ள லும்பினி பூங்காவிலிருந்து படகில் சென்று வரலாம்.

## படத்தொகுப்பு

Image:MMTS NecklaceRoadStation6.jpg|நெக்லசு சாலை இரயில் நிலையம்
Image:Hussain_sagar_at_night.jpg|இரவு நேரத்தில் உசேன் சாகர்
Image:Hussainsagar2_hyd.jpg|பொழுது சாய்ந்த பிறகு ஏரியின் தோற்றம்
File:People_Morning_walk_Necklace_road.JPG|மக்களின் காலை நடைப்பயிற்சி 
File:Dawn_at_necklace_road.JPG|விடியலில் உசேன் சாகர் ஏரி 
File:Sunrise on hussain sagar lake hyderabad.jpg|உசேன் சாகர் ஏரியில் சூரியன் உதிக்கிறது


## மேற்கோள்கள்

பகுப்பு:இந்திய ஏரிகள்
பகுப்பு:தெலங்காணாவின் ஏரிகள்
பகுப்பு:ஐதராபாத்து
மூலாதாரம்

**மூலாதாரம்** என்பது யோக சாத்திரங்களால் குறிப்பிடப்படும் சக்கரங்களில் ஆரம்ப சக்கரம் ஆகும். உறங்கும் நிலையில் குண்டலினி சக்தியானது உறையும் இடமாக மூலாதாரம் சொல்லப்படுகின்றது. 

பகுப்பு:யோகக் கலை
குயினோன்

**குயினோன்** (*Quinone*) என்பது கரிமவேதியியல் சேர்மங்களில் ஒரு வகுப்பைக் குறிக்கும். இவை பொதுவாக மணம் தருவதாக உள்ள பென்சீன், நாஃப்தலீன் போன்ற அரோமாட்டிக்குச் சேர்மங்களில் இருந்து பெறப்படுவன. இந்த அரோமாட்டிக்குச் சேர்மங்களில் உள்ள இரட்டைப்படை  –CH=  வேதிக்குழுமங்களை –C(=O)–  என்னும் வேதிக்குழுக்களாக மாற்றி, இடையே தேவைப்படும் இரட்டைக்கரிம பிணைப்புகளை மாற்றியமைத்து, முற்றிலும் காஞ்சுகேட்டு ஆன (பி-ஆர்பிட்டால் பிணைப்புண்ட, தனித்தனி அணுவிடமிருந்து விடுபட்ட எதிமின்னிகள் கொண்ட காஞ்சுகேட்டு அமைப்பு கொண்ட)  வளைய டையோன் (டைக்கீட்டோன்) அமைப்புகொண்ட ஒரு சேர்மம். இவ் வகுப்புச் சேர்மங்களில் கலப்பணு வளையச் சேர்மங்கள் சிலவும் அடங்கும்.

குயினோன்கள் மருத்துவப் பயன்பாட்டில் பாக்டீரியா எதிர்ப்புத் தன்மை, நோய்க்கட்டி (டியூமர்) எதிர்ப்புத் தன்மைகள் கொண்டதாகக் கருதப்படுகின்றன. சாயப்பொருளாகவும், குறிப்பாக நீலச்சாயப் பொருளாகப் பயன்படுகின்றது. 

குயினோன் என்னும் சொல்  அரோமாட்டிக்குக் குயினோன்களில் ஐதரச அணுக்களுக்கு மாற்றீடாக மற்ற அணுக்கள் அல்லது செயற்கூறு சேர்மங்களால் இணைந்திருக்கும் சேர்மங்களுக்கும் ஒரு பெயராகப் பயன்படுகின்றது.

## படத்தொகுப்பு

File:orthobenzoquinone.svg|1,2-பென்சோகுயினோன்
File:P-Benzochinon.svg|1,4-பென்சோகுயினோன்
File:1,4-Naphthoquinone.svg|1,4-நாஃப்தோகுயினோன்
File:Anthrachinon.svg|9,10-ஆந்திரோகுயினோன்


## மேற்கோள்களும் அடிக்குறிப்புகளும்

பகுப்பு:குயினோன்கள்
ரேணுகா ஏரி

**ரேணுகா ஏரி** சிர்மௌர் மாவட்டம், இமாச்சலப் பிரதேசம், இந்தியாவில் அமைந்துள்ளது. இது கடல் மட்டத்திலிருந்து 672 மீட்டர் உயரத்திலுள்ளது. ரேணுகா கடவுளின் பெயரால் இந்த ஏரி இப்பெயர் பெற்றது. 3214மீட்டர் சுற்றளவு கொண்ட இந்த ஏரி இமாச்சலப்பிரதேசத்தில் உள்ள மிகப்பெரிய ஏரியாகும்.

பகுப்பு:இமாச்சலப் பிரதேச ஏரிகள்
ஆர்தர் மில்லர்

**ஆர்தர் ஆஷேர் மில்லர் ** (Arthur Asher Miller, அக்டோபர் 17, 1915&nbsp;– பெப்ரவரி 10, 2005) ஓர் அமெரிக்க நாடகாசிரியரும் கட்டுரையாளரும் ஆவார். அமெரிக்க நாடகத் துறையில் புகழ்பெற்று விளங்கிய மில்லரின் சிறப்பான நாடகங்களாக   *ஆல் மை சன்ஸ்* (1947), *டெத் ஆஃப் எ சேல்ஸ்மேன்* (1949), *த குருசிபிள்* (1953), மற்றும் *எ வியூ ஃபிரம் த பிரிட்ஜ்* (ஓரங்கம், 1955; ஈரங்கமாகத் திருத்தப்பட்டது, 1956) ஆகியவற்றைக் குறிப்பிடலாம்.

மில்லர் எப்போதும் செய்திகளில், குறிப்பாக  1940களின் பிந்தைய ஆண்டுகள், 1950கள் மற்றும் துவக்க 1960களில், அடிபட்டார்; இந்தக் காலத்தில்தான் அவர் அமெரிக்க கீழவையின் அமெரிக்கத்தனமல்லாதச் செயல்களுக்கான குழுவினால் விசாரிக்கப்பட்டார், புலிட்சர் பரிசு வென்றார், அஸ்துரியாஸ் இளவரசர் விருது பெற்றார் மற்றும் ஹாலிவுட் நடிகை மர்லின் மன்றோவை மணந்தார்.

## மேற்கோள்கள்

## வெளி இணைப்புகள்
*
*Arthur Miller Society, including a chronology
*A Visit With Castro – Miller's article in *The Nation*, January 12, 2004
*Joyce Carol Oates on Arthur Miller 

;நேர்முகங்கள்/செவ்விகள்
*
*
*Miller interview, *Humanities*, March–April 2001

;இரங்கல்கள்
*''New York Times'' Obituary
*NPR Obituary
*CNN Obituary

பகுப்பு:1915 பிறப்புகள்
பகுப்பு:2005 இறப்புகள்
பகுப்பு:பின்நவீனத்துவ எழுத்தாளர்கள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்க எழுத்தாளர்கள்
பகுப்பு:புலிட்சர் விருது பெற்றவர்கள்
பகுப்பு:நாடகாசிரியர்கள்
பகுப்பு:அமெரிக்க அறியொணாமையியலாளர்கள்
ரூஃபிகலால்

**ரூஃவிகாலோல்** (ரூஃபிகலால், *Rufigallol*)  என்பது  ஒரு கரிமவேதிப் பொருள். இது 1,2,3,5,6,7-எக்சாஐதராக்ஃசி-9,10-ஆந்த்ராகுயினோன்  ( **1,2,3,5,6,7-hexahydroxy-9,10-anthraquinone**) துல்லியமாய் குறிப்பிடப்பெறும் வேதிப்பொருள். இதன் வேதியியல் வாய்பாடு ; இதனை  ஆந்த்ராகுயினோனின்  ஆறு ஐதரச அணுக்களை, ஐதராக்சைல் ( OH) வேதிக்குழுமத்தால் மாற்றியமைத்தால் உருவானதாகக் கொள்ளலாம்.

இச் சேர்மம் டையாக்ஃசேன் (dioxabe) என்னும் நிறமிலி நீர்மத்தில் கரைந்து, பின் இதிலிருந்து சிவப்பு ஊசிபோன்ற படிகவடிவில் உருவாகும். இது 365 °செ இல் உருகா ஆவியாகும் (sublime) (பசுபம் ஆகும்). காலிக் காடியை அடர்ந்த கந்தக்காடியுடன் வினையுறச்செய்து பின் சோடியம் ஐதராக்சைடு -ஓடு வினையுறச் செய்தால் இப்பொருள் கிட்டும்.

ரூஃவிகாலோல் மலேரியா நோயூட்டி உயிரி பிளாசுமோடியம் ஃவால்சிப்பாரம் (Plasmodium falciparum)   என்பதற்கு நச்சுப்பொருளாய் இயங்கும். இது மலேரியா எதிர்ப்பு மருந்தாகிய எக்ஃசிஃவோன் (exifone) என்னும் மருத்தோடு ஒத்தியங்கும் தன்மையும் கொண்டது, இம்மருந்து ரூஃவிகாலோலுடன் ஒத்த கட்டமைப்பு கொண்டது.

பெரிலியம், அலுமினியம், தோரியம், சிர்க்கோனியம், ஆஃவினியம் ஆகியவற்றோடு ரூஃவிகாலோல் சேர்ந்து அடர்சிவப்பு நிறம் கொண்ட கூட்டுப்பொருள்கள் உண்டாக்குகின்றன. இந்த வேதிவினையைக் கொண்டு மிகச்சிறிதளவு பெரிலியம் இருந்தால் ஒளிமாலையளவியால் கண்டுபிடிக்கப்படுகின்றது.

## இவற்றையும் காண்க
*குயினோன்

## மேற்கோள்களும் அடிக்குறிப்புகளும்

பகுப்பு:ஆந்திராக்குயினோன்கள்
பகுப்பு:பைரோகலோல்கள்
வாய்ப்பாட்டு

இசைக்கருவியில் நேரடியாக பாடலைப் பாடாமல், 'வாயால் பாடி' நடத்தப்படும் கருநாடக இசை நிகழ்ச்சியே **வாய்ப்பாட்டு** என்றழைக்கப்படும். அதாவது பாடகரை முதன்மையாகக்கொண்டு நடத்தப்படும் கருநாடக இசை நிகழ்ச்சிக்கு வாய்ப்பாட்டு எனப்பெயர். இந்த இசை நிகழ்ச்சியில், இசைக்கருவிகள் பக்க வாத்தியமாக உபயோகப்படுத்தப்படும். வாத்திய தனி இசையை வேறுபடுத்திக்காட்டும் விதமாக இச்சொல் பயன்பாட்டில் உள்ளது.

## ஆங்கிலப் பயன்பாடு
வாய்ப்பாட்டினை ஆங்கிலத்தில் சொல்லும்போது ' vocal ' என நடைமுறையில் அழைக்கிறார்கள். Vocal என்பது மனிதக்குரல் (human  voice) என பொதுவாக அறியப்படுவதாகும். அதாவது பாடகர் தனது குரலை, இசையை உருவாக்கும் ஒரு கருவியாகப் பயன்படுத்துகிறார் என புரிந்துகொள்ளப்படுகிறது.

## இதையும் காண்க
பாடுதல்

பகுப்பு:கருநாடக இசை
மொசில்லாவிக்கி

**மொசில்லாவிக்கி** (ஆங்கிலம்: *MozillaWiki*) என்பது மொசில்லா நிறுவனம் பற்றிய விக்கி இணையத்தளம் ஆகும். இது மொசில்லா நிறுவனத்தால் நடாத்தப்படுகின்றது. இந்த இணையத்தளத்தில் புகுபதிகை செய்த பயனர்கள் கட்டுரை எழுத முடியும். இந்தத் தளமானது விக்கிப்பீடியாவை இயக்கும் மென்பொருளான மீடியாவிக்கி மென்பொருள் மூலமூம் எசு. எம். டபிள்யூ. மூலமும் இயக்கப்படுகின்றது.

## மேற்கோள்கள்

பகுப்பு:விக்கிகள்